
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 246 

22 Νοεμβρίου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 112 

Μετάταξη σε Αξιωματικούς Λιμενικού Σώματος-Ελλη- 
νικής Ακτοφυλακής (Λ.Σ.-ΕΛ.ΑΚΤ.) ειδικοτήτων Υγει¬ 
ονομικού και Ιερέα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Τις περιπτώσεις στ και ζ της παραγράφου 1 του άρ¬ 
θρου 14 του ν. 3922/2011 «Σύσταση Αρχηγείου Λιμενικού 
Σώματος-Ελληνικής Ακτοφυλακής και άλλες διατάξεις» 
(ΦΕΚ Α' 35). 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

3. Την αριθ. 294/2011 Γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Προστασίας του Πολίτη αποφασίζουμε: 

Άρθρο 1 

Μετάταξη σε Αξιωματικούς Λιμενικού Σώματος- 
Ελληνικής Ακτοφυλακής (Λ.Σ.-ΕΛ.ΑΚΤ.) 
ειδικοτήτων Υγειονομικού και Ιερέα 

1. Οι Σημαιοφόροι Λ.Σ.-ΕΛ.ΑΚΤ., απόφοιτοι της Σχο¬ 
λής Δοκίμων Υπαξιωματικών Λ.Σ.-ΕΛ.ΑΚΤ. (Σ.Δ.Υ.Λ.Σ.), 
Ανθυπασπιστές, Υπαξιωματικοί Λ.Σ.-ΕΛ.ΑΚΤ. και Λιμενο¬ 
φύλακες, δύνανται να μετατάσσονται σε κενές οργα¬ 
νικές θέσεις των Αξιωματικών Λ.Σ.-ΕΛ.ΑΚΤ. ειδικότητας 
Υγειονομικού και Ιερέα, εφόσον κατέχουν αντίστοιχους 
τίτλους σπουδών και συγκεκριμένα κατά ειδικότητα 
πτυχία ιατρικής, οδοντιατρικής σχολής, της ημεδαπής 
ή ισότιμα της αλλοδαπής, ή πτυχίο Θεολογικής Σχο¬ 
λής Ιδρύματος Ανώτατης Εκπαίδευσης αντίστοιχα. Για 
την μετάταξη σε Αξιωματικούς Λ.Σ.-ΕΛ.ΑΚΤ. ειδικότη¬ 
τας Υγειονομικού, απαιτείται επιπλέον οι ανωτέρω να 
έχουν εγγράφει σε Ιατρικούς Συλλόγους, ενώ για την 
μετάταξη σε Αξιωματικούς ιερείς Λ.Σ.-ΕΛ.ΑΚΤ. απαιτεί¬ 
ται επιπλέον η ιδιότητα του κληρικού. Επίσης απαιτείται 
να πληρούνται και οι κάτωθι προϋποθέσεις: 


α) έχουν συμπληρώσει τουλάχιστον δέκα (10) έτη 
πραγματικής υπηρεσίας στο Σώμα 

β) δεν τελούν σε διαθεσιμότητα λόγω πειθαρχικού 
παραπτώματος 

γ) δεν έχουν παραπεμφθεί ενώπιον Ανακριτικού Συμ¬ 
βουλίου 

δ) έχουν αξιολογηθεί κατά την τελευταία τριετία ως 
εξαίρετοι 

ε) δεν έχουν υπερβεί το τεσσαρακοστό έτος της ηλι¬ 
κίας τους. 

2. Με απόφαση του Αρχηγού Λ.Σ.-ΕΛ.ΑΚΤ που εκδί- 
δεται μετά από εισήγηση της αρμόδιας Υπηρεσίας, κα¬ 
θορίζεται κάθε φορά ο αριθμός των κενών οργανικών 
θέσεων που θα καλυφθούν ανά ειδικότητα και τάσσεται 
προθεσμία για την υποβολή υπηρεσιακών ατομικών ανα¬ 
φορών των ενδιαφερομένων μέσω της Υπηρεσίας όπου 
υπηρετούν, η οποία δε μπορεί να είναι μικρότερη των 
δεκαπέντε ημερών και μεγαλύτερη του ενός μηνός, από 
την ημερομηνία έκδοσης της απόφασης του Αρχηγού 
Λ.Σ.-ΕΛ.ΑΚΤ. Οι ενδιαφερόμενοι για μετάταξη σε Αξιωμα¬ 
τικούς ειδικότητας Υγειονομικού συνυποβάλλουν με την 
αναφορά τους, βεβαίωση εγγραφής σε Ιατρικό Σύλλογο, 
ενώ οι ενδιαφερόμενοι για μετάταξη σε Αξιωματικούς 
ειδικότητας Ιερέα, συνυποβάλλουν βεβαίωση από την 
οποία να εμφαίνεται η ιδιότητα του κληρικού. Η συν¬ 
δρομή των λοιπών προϋποθέσεων και δικαιολογητικών 
συμμετοχής (των αποδεικτικών εγγράφων των περι¬ 
πτώσεων (α) έως (ε) της προηγουμένης παραγράφου), 
ελέγχεται αυτεπάγγελτα από τη Διεύθυνση Προσωπι¬ 
κού Α.Σ.-ΕΑ.ΑΚΤ. με βάση τα τηρούμενα στοιχεία των 
ατομικών φακέλων και της ισχύουσας διαδικασίας του 
Κώδικα Διοικητικής Διαδικασίας περί αυτεπάγγελτης 
αναζήτησης δικαιολογητικών, ενώ η επιλογή των υπο¬ 
ψηφίων ενεργείται με τη διαδικασία που προβλέπεται 
στην επόμενη παράγραφο. 

3. Για την μετάταξη στις κενές οργανικές θέσεις των 
ανωτέρω Αξιωματικών, επιλαμβάνεται το Κατώτερο 
Συμβούλιο Κρίσεων, το οποίο συντάσσει πίνακα, που 
κυρώνεται με απόφαση του Αρχηγού Λ.Σ.-ΕΛ.ΑΚΤ. και 
δημοσιεύεται στην Εφημερίδα της Κυβερνήσεως και ο 
οποίος περιλαμβάνει κεχωρισμένα, τους υποψηφίους 
που αποκλείονται λόγω μη συνδρομής των προϋπο¬ 
θέσεων. Οι διατάξεις για τη συγκρότηση, τη σύγκλη¬ 
ση και τις εργασίες του εν λόγω Συμβουλίου Κρίσεων 
εφαρμόζονται αναλόγως. Στους πίνακες υποψηφίων που 

πληρούν τις προϋποθέσεις για ένταξη, κατατάσσονται 
κατά σειρά οι υποψήφιοι, προτασσόμενοι οι κατά βαθμό 
ανώτεροι και μεταξύ ομοιοβάθμων οι αρχαιότεροι. Η 
μετάταξη στις κενές οργανικές θέσεις των ανωτέρω 
Αξιωματικών που αποφασίσθηκε να πληρωθούν, γίνε¬ 
ται κατά τη σειρά της κατάταξης των υποψηφίων. Οι 
μετατασσόμενοι αποκτούν το βαθμό του Σημαιοφόρου 
Λ.Σ.-ΕΛ.ΑΚΤ., ο οποίος τους απονέμεται σύμφωνα με 
τις διατάξεις περί κτήσεως βαθμού των Αξιωματικών 
Λ.Σ.-ΕΛ.ΑΚΤ. και εντάσσονται στην αντίστοιχη επετηρί¬ 
δα των Αξιωματικών Λ.Σ.-ΕΛ.ΑΚΤ. ειδικών καθηκόντων, 
με βάση τη σειρά κρίσης τους. Οι μετατασσόμενοι σε 
Αξιωματικούς Λ.Σ.-ΕΛ.ΑΚΤ. ειδικότητας Υγειονομικού, σε 
περίπτωση που δεν έχουν αποκτήσει ειδικότητα, εντός 
του ελάχιστου χρόνου παραμονής στο βαθμό του Ση¬ 
μαιοφόρου Λ.Σ.-ΕΛ.ΑΚΤ., παραμένουν στο βαθμό αυτό 
μέχρις αποκτήσεως της ειδικότητας. Κατά τα λοιπά 
εφαρμόζονται οι ισχύουσες διατάξεις των Αξιωματι¬ 


κών Λ.Σ.-ΕΛ.ΑΚΤ. όσον αφορά στις προαγωγές, κρίσεις, 
αποστρατείες και αποστρατευτικό βαθμό. 

Άρθρο 2 

Η ισχύς του παρόντος προεδρικού διατάγματος αρ¬ 
χίζει από τη δημοσίευσή του στην Εφημερίδα της Κυ- 
βερνήσεως. 

Στον Υπουργό Προστασίας του Πολίτη αναθέτουμε 
τη δημοσίευση και εκτέλεση του παρόντος προεδρικού 
διατάγματος. 

Αθήνα, 21 Νοεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 

